เรื่องร้องเรียน (ท่อระบายน้ำ,ถนน,สัตว์จรจัด) วันที่ 2023-08-26 09:30:25 — แขวงวัดกัลยาณ์ เขตธนบุรี กรุงเทพมหานคร
เรียน ฝ่ายสิ่งแวดล้อม เขตธนบุรี
เรื่องต่อเนื่อง ตึกแถวเลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม.
*** ขออภัยที่รบกวนวันหยุด ***
เมื่อวันที่ 16 ส.ค. 66 ดิฉันขอขอบคุณเจ้าหน้าที่ฝ่ายสิ่งแวดล้อม ที่มาตรวจสอบสถานที่และเจรจากับเจ้าของตึกเลขที่ 265 หลังจากที่เขาแต่งเรื่องโกหกพร้อมโทษหมาแมวอย่างไม่ละอายใจให้เจ้าหน้าที่ฟัง
ขอรายงานความคืบหน้า ดังนี้
วันที่ 21 ส.ค. 66 ตอนบ่ายเจ้าของบ้านได้ให้ชายที่เป็นช่างซ่อมเครื่องไฟฟ้าอยู่บ้านเลขที่ 195 (ฝั่งตรงข้าม) มากวาดเศษขยะที่หน้าตึกเลขที่ 265 ไปกองใส่หลุมเศษหินหน้าบ้าน 265 (ตามรูป) ซึ่งเป็นการแสดงความเห็นแก่ตัวและไม่รับผิดชอบต่อชุมชน
ต่อมาในวันที่ฝนหนักหลายวันต่อกัน ทำให้เศษขยะเหล่านั้น ถูกสายน้ำพัดกลับมาที่เดิมและไหลลงมาตรงท่อระบายน้ำที่เกิดเหตุ ซึ่งดิฉันต้องไปเก็บกวาดออกจากท่อระบายน้ำ รวมถึงเศษทรายที่ยังคงกองอยู่ที่เดิม ก็ไหลลงมาตามท่อระบายน้ำ
วันที่ 26 ส.ค. 66 ช่วงก่อนเที่ยง เจ้าของบ้านและลูกชายคนโตได้มาเก็บผ้าใบลงและเก็บกวาดหน้าบ้าน ยกเว้น "กองเศษขยะและกองทราย" ยังคงอยู่ที่เดิม (ตามรูป)
การกระทำดังกล่าว ส่อให้เห็นถึงเจตนาที่จะไม่เชื่อฟัง ไม่ปฏิบัติตามคำสั่งของเขตธนบุรี และจงใจสร้างความเดือดร้อนจากการอุดตันของท่อระบายน้ำของชุมชนต่อไป
ดิฉันรู้สึกเบื่อ เหนื่อย และรำคาญตารำคาญใจมาก ต่อพฤติกรรมของเจ้าของตึก 265 ตลอด 10 เดือนที่ผ่านมา และจะนานต่อไปอีกเท่าไร ก็สุดจะคาดได้
จึงจำเป็นต้องพึ่งพาเขตธนบุรีที่จะช่วยจัดการปัญหานี้ให้สิ้นสุดโดยเร็ว หรือ จัดการทำตะแกรงกั้นเศษขยะตรงจุดนั้นให้จบกันไป เพราะเราเปลี่ยนนิสัยความเห็นแก่ตัวของเขาไม่ได้ เราคงต้องทำตะแกรงกั้นเศษขยะเองค่ะ
ขอขอบคุณในการรับฟังและใส่ใจดูแลประชาชนค่ะ